

กิจกรรม ส่งเสริมคุณธรรมจริยธรรมบุคลากร
เพื่อเสริมสร้างวัฒนธรรมองค์กรสุจริต ประจำปีงบประมาณ พ.ศ. 2569

เมื่อวันที่ 11 มีนาคม 2569 องค์การบริหารส่วนตำบลบ้านหวด โดยสำนักปลัด ได้จัดกิจกรรมส่งเสริมคุณธรรมจริยธรรมบุคลากรองค์กรปกครองส่วนท้องถิ่นเพื่อเสริมสร้างวัฒนธรรมองค์กรสุจริต ประจำปีงบประมาณ พ.ศ. 2569 ณ ห้องประชุม ที่ทำการองค์การบริหารส่วนตำบลบ้านหวดซึ่งกิจกรรมดังกล่าวเป็นส่วนหนึ่งของการดำเนินการตามแผนปฏิบัติการป้องกันการทุจริต (พ.ศ. 2564 - 2570) ขององค์การบริหารส่วนตำบลบ้านหวด โดยมีนายเทพรัตน์  สิทธิวงค์ นายกองค์การบริหารส่วนตำบล
บ้านหวด ได้ให้เกียรติเป็นประธานเปิดกิจกรรม  รวมทั้ง ปลัดองค์การบริหารส่วนตำบลบ้านหวด และหัวหน้าสำนักปลัด และมีการบรรยายให้ความรู้ กิจกรรมในครั้งนี้มีผู้เข้าร่วมกิจกรรมประกอบด้วย 
คณะผู้บริหารฯ สมาชิกสภาองค์การบริหารส่วนตำบลบ้านหวด พนักงานส่วนตำบล และบุคลากรในสังกัดองค์การบริหารส่วนตำบลบ้านหวด เพื่อพัฒนาศักยภาพบุคลากรให้มีความรู้ ความเข้าใจเกี่ยวกับหลักคุณธรรม จริยธรรม มาตรฐานทางจริยธรรมของเจ้าหน้าที่รัฐ และการปฏิบัติงานตามหลักธรรมาภิบาล ตลอดจนเสริมสร้างจิตสำนึกในการปฏิบัติหน้าที่ด้วยความซื่อสัตย์สุจริต โปร่งใส ตรวจสอบได้ และคำนึงถึงประโยชน์ส่วนรวมเป็นสำคัญ
           การจัดกิจกรรมในครั้งนี้ ผู้เข้าร่วมอบรมได้รับความรู้ ความเข้าใจเกี่ยวกับหลักคุณธรรม จริยธรรม มาตรฐานทางจริยธรรมของเจ้าหน้าที่รัฐ หลักธรรมาภิบาล และแนวทางการป้องกันการทุจริตและผลประโยชน์ทับซ้อนในการปฏิบัติราชการ สามารถนำความรู้ที่ได้รับไปประยุกต์ใช้ในการปฏิบัติงานและการให้บริการประชาชนได้อย่างมีประสิทธิภาพ โปร่งใส และเป็นธรรม อันจะส่งผลให้เกิดวัฒนธรรมองค์กรสุจริตและเสริมสร้างความเชื่อมั่นของประชาชนต่อหน่วยงานภาครัฐต่อไป

